Majjal saltinbocca alla Romana
Ingredjenti Għas-saltimbocca 200g fillet tal-majjal maqtugħa f'sitt biċċiet mit-tul 6 weraq tas-salvja ( sage ) 6 slajsis perżut tal-għadma 25g dqiq plain 1 kuċċarina żejt taż-żebbuġa bżar iswed u melħ Għall-fażola twila 1 ras ta' tewma mgħaffġa 150g cherry tomatoes, imqattgħa min-nofs 200g fażola twila 50ml nbid abjad Metodu Poġġu kull slajs tal-majjal fuq iċ-chopping board u sawwatha bil-mod bil-lenbuba sakemm tiċċattja u ssir għoli ta' nofs ċentimetru. Fuq kull slajs dawwar werqa salvja imbagħad dawwar kollox b'biċċa perżut. Poġġi d-dqiq fi platt wiesgħa u għaddi s-slajsis minnu biex tiksi l-laħam tajjeb. Saħħan taġen li fih iż-żejt taż-żebbuġa u aqli l-laħam fuq kull naħa sakemm isir sewwa u l-perżut isir iqarmeċ. Neħħi l-laħam mit-taġen u ħalli f'ġenb. Fl-istess taġen aqli t-tewm għal minuta u wara żid it-tadam, il-fażola t-twila u l-inbid abjad għal madwar 4 minuti sakemm tara li l-fażola tkun saret tarija. Jekk ikun hemm bżonn żid aktar ilma waqt is-sajran. Servi l-laħam ma' dan il-ħaxix.